पाएं अपने शहर की ताज़ा ख़बरें और फ्री ई-पेपरडाउनलोड करें
प्रखंड के बनकट्टा के लाभुकों ने एसडीओ अशोक कुमार मंडल को एक संयुक्त हस्ताक्षरित आवेदन देकर बनकट्टा के डीलर हेम नारायण झा का लाइसेंस रद्द होने की स्थिति में जविप्र दुकान को बनकट्टा पंचायत पैक्स सह जनवितरण प्रणाली के विक्रेता के यहां से कराने की मांग की है। बनकट्टा के तकरीबन 3 दर्जन लाभुकों ने एक संयुक्त हस्ताक्षरित आवेदन एसडीओ को देकर कहा है कि उनलोगों के डीलर हेम नारायण झा थे। इस बीच उनलोगों को जानकारी मिली है कि डीलर हेम नारायण झा का लाइसेंस रद्द कर दिया गया है।
लाभुकों ने एसडीओ को दिए आवेदन में कहा है कि अब जब हेम नारायण झा डीलर नहीं रहे तो उनलोगों को बनकट्टा पंचायत पैक्स सह जनवितरण प्रणाली के विक्रेता के यहां जोड़ दिया जाए। इधर, लाभुकों ने इस मांग को लेकर एक संयुक्त हस्ताक्षरित आवेदन बनकट्टा पंचायत के मुखिया को भी दिया है। लाभुकों की मांग को अग्रसारित करते हुए बनकट्टा पंचायत के मुखिया किरण देवी ने भी इस संबंध में अलग से एसडीओ को एक आवेदन दिया है और उनसे लोगों की मांग को पूरा करने की अपील की है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn